0110.xml
عراق میں داعش باغیوں کیخلاف ٖفضائی حملے جاری رہیں گے، بارک اوبامہ
واشنگٹن ۔ 9 اگست (اے پی پی) امریکی صدر بارک اوبامہ نے کہا ہے کہ عراق میں داعش باغیوں کیخلاف ٖفضائی حملے جاری رہیں گے۔اگر ضرورت پڑی تو امریکی سفارتکاروں اور فوجی مشیروں کو تحفظ فراہم کیا جائے گا۔اپنے ہفتہ وار خطاب میں امریکی صدر نے کہا کہ انہون نے عراق کے شمالی شہر ارابیل میں فرائض انجام دینے والے امریکی اہلکارو ں کو تحفظ فراہم کرنے کیلئے فضائی حملوں کی اجازت دی ہے۔بارک اوبامہ نے کہا کہ انہون نے انسانی ہمدردی کی بنیاد پر شمالی عراق میں کوہ سنجار میں پھنسے اقلیتی گروپ یزیدی کمیونٹی کو بھی تحفظ اور امداد دینے کے احکامات جاری کئے ہیں۔سنجار قصبے پر حملے کے بعد یزیدی گروپ کے ہزاروں افراد وہاں سے نقل مکانی کر چکے ہیں اور انہیں خوراک اور پانی کی شدید ضرورت ہے۔امریکی صدر نے کہا کہ میں نے ان قلیتی گروپ عراقی فورسز کو باغیوں کے محاصرے سے چھڑانے کیلئے فضائی حملوٰں کی اجازت دی ہے۔اوبامہ اس بات پر زور دیا کہ امریکہ ہر وقت مداخلت نہیں کر سکتا کیونکہ اس وقت پوری دنیا میں بحران ہے۔لیکن عراق میں اس قسم کی صورتحال میں امریکہ خاموش تماشائی کا کردار ادا نہیں کرسکتا۔
APP
09.08.14
0110p.xml
عراق وشام میں داعش کو اسلامی ریاست نہیں بنانے دینگے:اوباما ملکی افواج کسی بھی قسم کی جنگ میں گھسیٹی نہیں جائیں گی:امریکی صدر، داعش کسی بھی وقت بغداد پر حملی کر سکتی ہے:مقتدیٰ الصدر
واشنگٹن/ بغداد (نیوز ایجنسیاں) امریکہ کے صدر اوباما نے کہا ہے کہ وہ عراق اور شام میں موجود داعش جنگجوؤں کو اسلامی ریاست نہیں بنانے دیں گے، ادھر امریکہ نے عراق میں داعش کی کردستان کی جانب پیش قدمی روکنے کیلئے فضائی حملے تیز کر دےئے ہیں۔امیکی اخبار دی نیو یارک ٹائمز سے بات کرتے ہوئے صدر اوباما نے کہا کہ وہ عراق اور شام میں موجود داعش کو اس وقت تک اسلامی ریاست قائم نہیں کرنے دیں گے جب تک ان کے پاس مقامی طور ہر ساتھی موجود نہ ہوں۔امریکی وقتی طور پر فضائی حملے کر کے جنگجوؤں کو علاقے سے نکال سکتا ہے تاہم حملے رکنے کے بعد وہ دوبارہ علاقے میں واپس آجائیں گے۔ انہوں نے وعدہ کیا کہ امریکی افواج اب کسی بھی قسم کی جنگ میں گھسیٹی نہیں جائے گی۔دوسری جانب برطانیہ نے یزیدی فرقے کے افراد کیلئے کارگو طیارہ عراق روانہ کر دیا ہے۔امریکی نائب صدر جابائیڈن نے ٹیلیفون پر بات کرتے ہوئے عراقی صدر فواد معصوم کو یقین دلایا کہ امریکہ عراقی ریاست اور عوام کی تائید جاری رکھے گا۔ادھر عراق کے شیعہ رہنما مقتدیٰ الصدر نے کہا ہے کہ انٹیلی جنس معلامات سے پتا چلا ہے کہ داعش بغداد پر حملہ کرنے کیلئے پر تول رہی ہے اور یہ حملہ کسی بھی وقت ہو سکتا ہے۔
daily_dunya
10.09.14